**OSNOVNA ŠKOLA ERNESTINOVO**

**Z A P I S N I K**

sa sjednice Školskog odbora Osnovne škole Ernestinovo, Ernestinovo, održane 14. rujna 2017. godine s početkom u 17.00 sati u prostorijama Škole u Ernestinovu.

**Sjednici su nazočni:** Damir Matković, Ingrid Denich, Ivona Briški, Marina Alerić, Jelena Knežević i Davor Burazin( 6 članova ŠKO)

**Sjednici nisu nazočni**: Marija Stazić – opravdano ( 1 član ŠKO)

**Ostali nazočni:** Damir Škrlec, ravnatelj Škole

Davor Burazin, predsjednik Školskog odbora, otvara sjednicu, pozdravlja prisutne i konstatira kako postoji kvorum za donošenje pravovaljanih odluka.

Za ovu sjednicu predlaže sljedeći

**D n e v n i r e d:**

1. Usvajanje Zapisnika s prethodne sjednice Školskog odbora
2. Zasnivanje radnog odnosa na poslovima učitelja razredne nastave na temelju natječaja, neodređeno-puno radno vrijeme, traži se suglasnost Školskog odbora
3. Zamolba Likovne udruge „Petar Smajić“ Ernestinovo
4. Razno

Jednoglasno je usvojen predloženi dnevni red.

**Ad.1.)** Jednoglasno je usvojen zapisnik s prethodne sjednice Školskog odbora održane 1. rujna 2017. godine.

**Ad.2.)** Vezano za upražnjeno radno mjesto učitelja/ice razredne nastave, neodređeno- puno radno vrijeme (40 sati tjedno) zbog odlaska zaposlenika Zdenke Đurišić u mirovinu,ravnatelj je upoznao članove Školskog odbora da je Škola:

* 28. srpnja 2017. podnijela Prijavu potrebe za zapošljavanjem učitelja/ice razredne nastave Uredu državne uprave, Službi za društvene djelatnosti, u Osječko-baranjskoj županiji,
* 1. rujna 2017. Škola je primila Obavijest Ureda državne uprave, Službe za društvene djelatnosti OBŽ,u svezi prijave potrebe za radnikom da možemo oglasiti potrebu i popuniti radno mjesto,
* 4. rujna 2017. Škola je objavila Natječaj za popunu radnog mjesta učitelja/ice razredne nastave, neodređeno-puno radno vrijeme, 40 sati tjedno. Natječaj je objavljen na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj ploči Škole s rokom podnošenja prijava 8 dana od dana objave.

U roku na objavljeni natječaj prijaviljeno je 47 kandidata.

-2-

Između prijavljenih kandidata dva kandidata pozvala su se na pravo prednosti pri zapošljavanju na temelju Zakona o pravima hrvatskih branitelja iz Domovinskog rata i članova njihovih obitelji, kao djeca poginulog hrvatskog branitelja te u prilogu dostavili dokaz o istom.

Budući da ispunjavaju uvjete natječaja i imaju prednost pri zapošljavanju ravnatelj ih je pozvao u Školu na razgovor, i to:

1. Draganu Magoč iz Osijeka i
2. Tomislavu Kranjčević iz Bizovca.

Između te dvije kandidatkinje ravnatelj predlaže i traži suglasnost Školskog odbora za kandidatkinju DRAGANU MAGOČ , magistra primarnog obrazovanja iz Osijeka, člana obitelji smrtno stradalog hrvatskog branitelja, koja udovoljava uvjetima natječaja i zakonskim uvjetima te predlaže da se s imenovanom sklopi ugovor o radu dana 15. rujna 2017. godine.

Nakon razmatranja prijedloga ravnatelja Školski odbor jednoglasno je odlučio da daje s u g l a s n o s t ravnatelju Škole da na poslove učitelja/ice razredne nastave, neodređeno – puno radno vrijeme (40 sati tjedno) primi DRAGANU MAGOČ iz Osijeka s danom 15. rujna 2017. godine.

**Ad.3.)**Predsjednik Školskog odbora, Davor Burazin, pročitao je Zamolbu Likovne udruge „Petar Smajić“ Ernestinovo kojom se traži da Školski odbor odobri besplatno korištenje prostorije Škole dva školska sata ponedjeljkom za edukacijsku radionicu. Voditeljica radionice će biti član Likovne udruge Biserka Dimić.

Ravnatelj predlaže da se udovolji zamolbi Likovne udruge s tim da se edukacijska radionica koristi samo za rad djece iz Ernestinova i učenika OŠ Ernestinovo.

Jednoglasno je usvojen prijedlog ravnatelja.

**Ad.4.)**Nije bilo predloženih tema.

Sjednica Školskog odbora završena je u 17.30 sati.

**Zapisničar: Predsjednik Školskog odbora:**

Jelena Knežević Davor Burazin